cyanic-selkie/wikianc huggingface dataset:
მიუზიკლი
XX საუკუნის დასაწყისში შავკანიანმა მსახიობებმა ბ. უილიამზმა და დ. უოკერმა ნიუ-იორკში დადგეს რამდენიმე მიუზიკლი (კომპოზიტორი უ. კ. კუკი). ამ სახის სპექტაკლები ძალზე პოპულარული იყო პირველი მსოფლიო ომის შემდეგაც. მოგვიანებით შეიქმნა საუკეთესო მიუზიკლები: კერონის „მცურავი თეატრი“ (1929), გერშვინის „მე შენზე ვმღერი“ (1931), ვეილის „ჯონ ჯონსონი“ (1936), როჯერზის „ოკლაჰომა“ (1943), პორტერის „მაკოცე, კეტ!“ (1948), ფ. ლოუს „ჩემი მშვენიერი ლედი“ (ბერნარდ შოუს „პიგმალიონის“ მიხედვით, 1956) და სხვა.
ცეკვას (თავდაპირველად ჩეჩოტკას) ერთ-ერთი მნიშვნელოვანი ადგილი უჭირავს ბერნსტაინის „ვესტსაიდის ამბავში“ (ბალეტმაისტერი ჯ. რობინზი, 1957); ეს სპექტაკლი ერთ-ერთი საუკეთესო მიუზიკლი იყო ამერიკაში. კარგ და შემოსავლიან სპექტაკლებს ხშირად იმეორებენ და დგამენ სხვადასხვა ქვეყნის სცენაზე, ახდენენ ეკრანიზაციას (ფილმები: ბარტის „ოლივერი“, დიდი ბრიტანეთი, 1970; სტაინის — „სასაცილო გოგონა“, 1969, აშშ; ლეგრანის „როშფორელი ქალიშვილები“, 1966 და „შერბურის ქოლები“, 1964, საფრანგეთი და სხვა).
საქართველოში მიუზიკლის ჟანრმა ფეხი მოიკიდა 70-იან წლებში. დაიდგა რამდენიმე სპექტაკლები ვ. აბაშიძის სახელობის მუსიკალურ კომედიის თეატრში (ლოუს „ჩემი მშვენიერი ლედი“, 1974), მოზარდ მაყურებელთა ქართულ თეატრში პ. ტრავერსის „მერი პოპინსი“ (1975); გიორგი შენგელაიამ გადაიღო ფილმი „ვერის უბნის მელოდიები“ (1975), ლანა ღოღობერიძემ — „აურზაური სალხინეთში“ (1976) და სხვა.
სქოლიო
კატეგორია:თეატრალური ჟანრები *
გლენდეილი (უისკონსინი)
გლენდეილი (Glendale) — ქალაქი აშშ-ში, უისკონსინის შტატში. შედის მილუოკის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 12 872 ადამიანს შეადგენდა, სიმჭიდროვე 862.8 კაცი/კმ². ფართობი 15,46 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი 15,46 კმ²-ს შეადგენდა, აქედან ხმელეთს ფართობის 14,92 კმ², ხოლო წყალს 0,54 კმ² უჭირავს.
სქოლიო
კატეგორია:მილუოკის ოლქის ქალაქები
Э
Э, э — კირილური დამწერლობის ასო. ის ხმოვანია და შეესატყვისება ქართულ „ე“-ს.
დამატებითი ინფორმაცია
აღნიშნული ასო გამოიყენება შემდეგ ენებში:
რესურსები ინტერნეტში
კატეგორია:კირილური ასოები
ატრაქციონი (ფილმი)
ატრაქციონი — რეჟისორ ოთარ შამათავას ფილმი.
რესურსები ინტერნეტში
კატეგორია:1994 წლის ქართული ფილმები კატეგორია:1994 წლის ფილმები
Polyrhachis carinata
Polyrhachis carinata — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ჩედ ჰარლი
thumb|220px|ჩედ ჰარლი მსოფლიო ეკონომიკის ფორუმზე [[2009 წელს, დავოსი, შვეიცარია]]
ჩედ ჰარლი (Chad Meredith Hurley; დ. 24 იანვარი, 1977) — საიტ YouTube-ის თანადამაარსებელი. აგრეთვე ამავე კომპანიის ყოფილი მთავარი აღმასრულებელი დირექტორი. 2006 წლის ოქტომბერს მან YouTube Google-ს მიჰყიდა 1.65 მილიარდ აშშ დოლარად. .
ტნუსი
ტნუსი, დნუსი , დუნუსი — სოფელი აღმოსავლეთ საქართველოში, ქვემო ქართლის მხარის დმანისის მუნიციპალიტეტში, განთიადის თემში.
ისტორია
მოხსენიებულია ვახუშტი ბატონიშვილის „საქართველოს გეოგრაფიასა“ და იოანე ბატონიშვილის 1794-1799 წლების „ქართლ-კახეთის აღწერაში“. სოფლის სახელწოდება „დუნუსი“ დაფიქსირებულია 1898 წლის რუსეთის ერთვერსიან რუკაზე „Дунусъ“ სახით.
ამბა
ამბა, აბბა (אבא /ʔabɑʔ/, ἀββᾶ) — არამეულ-სირიული სიტყვა და ნიშნავს „მამა“-ს. შეესაბამება ებრაულ אב aḇ, არაბულ أب ab და ამხარულ አባት abat.
საქართველოში XI საუკუნიდან ამბა ალავერდის ეპისკოპოსების ზედწოდება იყო (რადგან ისინი მონასტრის წინამღვრებიც იყვნენ). ტრადიცია უნდა მომდინარეობდეს ალავერდის მონასტრის პირველი წინამძღვრის, ერთ-ერთი სირიელი მამის, იოსებისაგან, რომელიც ამბა ალავერდელად იწოდებოდა.
ლიტერატურა
კატეგორია:საეკლესიო წოდებები
მანგუდადატუ
მაგინდადატუ (ოფიციალურად მაგინდადატუს მუნიციპალიტეტი; Bayan ng Maguindadatu) ― მუნიციპალიტეტი სამხრეთ მაგინდანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 26 203 ადამიანს შეადგენს. მოიცავს 14 ბარანგაის.
სქოლიო
კატეგორია:სამხრეთ მაგინდანაოს მუნიციპალიტეტები
ბეხუშეს ციხე
ბეხუშეს ციხე, ბეხჩო – შუაფეოდალური ხანის ციხესიმაგრე ისტორიულ შიდა ქართლში, მდინარეების პატარა ლიახვსა და ჩაბარუხისწყლის შესართავთან. ციხე კლდეზეა აშენებული და თითქმის ყოველი მხრიდან მიუდგომელია. სამხრეთიდან ჩრდილოეთისაკენ მისი სიგრძეა 50 მ., ხოლო სიგანე 25 მ. ციხის ჩრდილოეთ კედელში გაჭრილია მცირე ზომის არქიტრავული შესასვლელი. ციხეს განივი კედელი ორ არათანაბარ ნაწილად ყოფს.
ისტორიული წყაროების მიხედვით, თემურლენგის ლაშქრობის დროს ქსნის ერისთავისა და კათოლიკოსის მთავარი თავდაცვითი პუნქტი იყო. შემორჩენილია ნანგრევები.
ლა-კაბიმა
ლა-კაბიმა (La Cabima) — ქალაქი პანამაში, პანამის პროვინციაში. 2008 წლის მონაცემებით მოსახლეობა 21 077 ადამიანს შეადგენდა.
რესურსები ინტერნეტში
კატეგორია:პანამის ქალაქები
როტუმა
როტუმა (Rotuma) — ვულკანური წარმოშობის კუნძული წყნარი ოკეანის დასავლეთ ნაწილში, შედის ფიჯის შემადგენლობაში.
ისტორია
როტუმა 1791 წელს აღმოაჩინა ბრიტანულმა გემმა, 1881 წელს მისი ანექსია მოახდინა დიდმა ბრიტანეთმა. 1970 წელს კუნძულმა მიიღო დამოუკიდებლობა, როგორც ფიჯის რესპუბლიკის ერთ-ერთმა ნაწილმა.
მოსახლეობა
2007 წლის აღწერით კუნძულის მოსახლეობის რაოდენობა შეადგენს 2002 ადამიანს.
კუნძულის ადმინისტრაციული ცენტრია ქალაქი აჰაუ, მაგრამ ყველაზე დიდი ქალაქი და პორტია — მოტუსა.
პოლიტიკა
ფიჯის პარლამენტში როტუმას კუნძულს ჰყავს თითო-თითო წევრი ორ პალატაში, ხოლო კუნძულის მართვას ახორციელებს როტუმის საქმეთა სამინისტრო.
სქოლიო
კატეგორია:ფიჯი კატეგორია:ფიჯის კუნძულები კატეგორია:წყნარი ოკეანის კუნძულები კატეგორია:ოკეანეთის კუნძულები
Polyrhachis castaneiventris
Polyrhachis castaneiventris — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
ლიტერატურათმცოდნეობა
ლიტერატურათმცოდნეობა — მეცნიერება, რომელიც შეისწავლის მხატვრულ ლიტერატურას: მის არსს, სპეციფიკას, წარმოშობას, საზოგადოებრივ ფუნქციას, ისტორიულ–ლიტერატურული პროცესების კანონზომიერებას.
ლიტერატურათმცოდნეობის დამხმარე დისციპლინებია: ტექსტოლოგია, არქივმცოდნეობა, პალეოგრაფია, ბიბლიოგრაფია და სხვა.
გამოჩენილი ლიტერატურათმცოდნეები
კატეგორია:მეცნიერება კატეგორია:კულტურული მეცნიერებები
ამბავი
ამბავი, ვისიმე თავგადასავალი, ვისიმე ცხოვრების აღწერა, მონათხრობი ვინმეს ან რაიმეს შესახებ; აგრეთვე მცირე ზომის თხრობითი ნაწარმოები (ნოველა, მოთხრობა). ველი ქართულ მწერლობაში ეპიკური ნაწარმოების ცალკე თავს, კარსაც აღნიშნავდა, მაგ., "ამბავი როსტევან არაბთა მეფის" ("ვეფხისტყაოსანი"). იხმარება სიუჟეტის, ფაბულის, თქმულების მნიშვნელობითაც.
აგრიფა
აგრიფა (არამეული ვარიანტი) აგრიპა (ბერძნული ვარიანტი) — იბერიის მეფე ფარსმან III ქველის ეზოსმოძღვარი (II ს.). მოხსენიებულია არმაზისხევში აღმოჩენილ, პიტიახშ ჯავახ მცირის ასულის, სერაფიტის საფლავის ქვის წარწერაზე. წარწერა არმაზის ბილინგვის სახელითაა ცნობილი. ბერძნულ ტექსტში აგრიპას სახელს ემატება "პუბლიკიოს" ("პუბლიკიოს აგრიპა").
რესურსები ინტერნეტში
კატეგორია:იბერიის სამეფო
ამბავი
ლიტერატურა
კატეგორია:ლიტერატურა
ცოლიკოური წვრილმარცვალა
ცოლიკოური წვრილმარცვალა — ქართული აბორიგენული თეთრყურძნიანი საღვინე ვაზის ჯიში იმერეთიდან.
ბოტანიკური აღწერა
ზრდასრული ფოთოლი დიდი ზომისაა, მომრგვალო ფორმის, ძალიან სუსტად დანაკვთული, თითქმის მთლიანი. ფოთლის ქვედა მხარე დაფარულია ხშირი შებუსვით. ყვავილი ორსქესიანია. მტევანი საშუალო ზომისაა, დატოტვილი, თხელი. მარცვალი მცირე ზომისაა, მომრგვალო ფორმის, მოყვითალო-მომწვანო. კანი სქელი და მკვრივი აქვს, რბილობი — წვნიანი, სასიამოვნო გემოთი.
სიმწიფის საგვიანო პერიოდის ჯიშია.
გამოიყენება სუფრის თეთრი მშრალი ღვინის დასამზადებლად.
ლიტერატურა
კატეგორია:იმერეთის ვაზის ჯიშები კატეგორია:ვაზის თეთრყურძნიანი საღვინე ქართული ჯიშები
ალიმოდიანი
ალიმოდიანი (ოფიციალურად ალიმოდიანის მუნიციპალიტეტი; Lungsod sa Alimodian; Bayan ng Alimodian) ― მესამე კლასის მუნიციპალიტეტი ილოილოს პროვინციის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 39 722 ადამიანს შეადგენს. მოიცავს 51 ბარანგაის.
სქოლიო
კატეგორია:ილოილოს პროვინციის მუნიციპალიტეტები
ატუ-ალაბა (ოტელ კალიფორნია)
ატუ-ალაბა (ოტელ კალიფორნია) — გიო მგელაძის ფილმი.
სიუჟეტი
ახალგაზრდა ჟურნალისტი ქალი ეძებს სენსაციას. მას ანონიმურად ეპატიჟებიან სასტუმტო ”კალიფორნიის” ნანგრევებში, სენსაციური მასალის გადასაღებად, სადაც იგი ხდება თვითმკვლელობის იმიტაციის მომსწრე.
რესურსები ინტერნეტში
კატეგორია:1995 წლის ქართული ფილმები კატეგორია:1995 წლის ფილმები
ამბაზუკი
ამბაზუკი - კასპიის (დარიალის) კარის მფლობელი (V საუკუნის დასასრული). შთამომავლობით ჰუნი. ამბაზუკმა ბიზანტიელებს კასპიის კარი შესთავაზა, მაგრამ ანასტასიოს I-მა უარი თქვა. კასპიის კარი ხელთ იგდო სპარსეთის მეფე კავადმა, რაც ბიზანტიასა და ირანს შორის 502 წელს დაწყებული ხანგრძლივი ომის საბაბი გახდა.
ლიტერატურა
კატეგორია:ბიზანტიის იმპერია კატეგორია:ბიზანტიელები
The Complete Oxygene
სქოლიო
კატეგორია:ჟან-მიშელ ჟარის ალბომები კატეგორია:1997 წლის კომპილაციური ალბომები კატეგორია:Disques Dreyfus-ის ალბომები
მუსიკათმცოდნეობა
მუსიკათმცოდნეობა — მეცნიერება მუსიკის შესახებ, ხელოვნებათმცოდნეობის ერთ-ერთი დარგი. შეისწავლის მუსიკის ხელოვნების კანონზომიერებებს, მოვლენებსა და განვითარების პროცესს საზოგადოების ცხოვრების სხვადასხვა მხარესთან კავშირში. მუსიკათმცოდნეობის ქვედარგებია: მუსიკის თეორია, მუსიკის ისტორია, მუსიკალური ეთნოგრაფია , მუსიკალურ საკრავთმცოდნეობა, მუსიკის კრიტიკა, მუსიკალური სოციოლოგია, მუსიკალური ესთეტიკა, მუსიკალური აკუსტიკა და მუსიკალური ფსიქოლოგია (უკანასკნელი ორი ფსიქოლოგიის შესწავლის საგანიც არის).
სქოლიო
* კატეგორია:კულტურული მეცნიერებები
ტყისპირი
ტყისპირი („ბოღას ქასანი“ ) — სოფელი აღმოსავლეთ საქართველოში, ქვემო ქართლის მხარის დმანისის მუნიციპალიტეტში, ამამლოს თემში.
ისტორია
სოფლის სახელწოდება „ბოღასქასანი“ დაფიქსირებულია 1898 წლის რუსეთის ერთვერსიან რუკაზე хут. „Богазкясанъ“ სახით.
სქოლიო
კატეგორია:დმანისის მუნიციპალიტეტის სოფლები
სონგო-ლა-მაია
სონგო-ლა-მაია (Songo-La Maya) — ქალაქი და მუნიციპალიტეტი კუბაში, სანტიაგო-დე-კუბის პროვინციაში. მდებარეობს პროვინციულ დედაქალაქ სანტიაგო-დე-კუბიდან ჩრდილო-აღმოსავლეთით, სიერა-მაესტრას მთების სამხრეთ კალთებთან.
ეკონომიკის ძირითადი დარგია სოფლის მეურნეობა. მოყავთ ყავა, შაქრის ლერწამი, ხილი და ა. შ.
დემოგრაფია
2004 წელს, მუნიციპალიტეტის მოსახლეობა 100 287 ადამიანს შეადგენდა. 721 კმ² ფართობზე მოსახლეობის სიმჭიდროვე იყო 139,2 ადამიანი კმ²-ზე.
სქოლიო
კატეგორია:კუბის ქალაქები
In Absentia
In Absentia — ბრიტანული პროგრესული როკ-ჯგუფ Porcupine Tree-ს მეშვიდე სტუდიური ალბომი. გამოიცა 2002 წლის 24 სექტემბერს. ეს არის ჯგუფის პირველი ალბომი, ჩაწერილი დრამერ გევინ ჰარისონის მონაწილეობით და პირველი, რომელზეც ჯგუფმა უფრო მძიმე მეტალის და პროგრესული მეტალის მიმართულებით გადაიხარა, წინა ალბომების ფსიქოდელიურ და პოპ-როკ ჟღერადობასთან შედარებით. გარდა ამისა, ეს იყო Porcupine Tree-ს პირველი ალბომი, გამოცემული ფართოდ ცნობილ ლეიბლზე, Lava Records. ალბომი როგორც კრიტიკულად, ასევე კომერციულად წარმატებული იყო და ხშირად ითვლება ჯგუფის უმაღლესი მიღწევად. ჩანაწერი გაიყიდა სამჯერ უფრო დიდი რაოდენობით, ვიდრე Porcupine Tree-ს რომელიმე წინა ალბომი.
შექმნა და ჩაწერა
ჯგუფის ადრეულ პერიოდში, როდესაც Porcupine Tree Delerium Records-ზე არსებობდა, მუსიკა გამოირჩეოდა ხანგრძლივობით და აბსტრაქტულობით, რაც უფრო მეტად ფსიქოდელიურ და სპეის როკს ახასიათებს. 1990-იან წლებში, Kscope/Snapper Record-ის პერიოდში ჟღერადობა შეიცვალა უფრო მეტად რადიოზე ორიენტირებულისკენ, რითაც კომპოზიციები უფრო შემოკლდა და სიმღერების ტრადიციული სტრუქტურით შეიცვალა, ამავე დროს კი პროგრესული როკის ელემენტებს კვლავ ინარჩუნებდა. თუმცა, დაახლოებით 2001 წლისთვის მათ კვლავ შეიცვალეს ლეიბლი და გადავიდნენ Lava Records-ზე. ამას მოჰყვა პროგრესული მეტალის მიმართულებით მუსიკის ცვლილება. თავდაპირველად Porcupine Tree წამყვან ლეიბლებს ეწინააღმდეგებოდა, ვინაიდან ისინი, მათი აზრით, ჯგუფის მუსიკას ვერ უგებდნენ და აქცენტი ჰქონდათ სინგლების გამოცემაზე. თუმცა, Lava არჩეული იქნა, ვინაიდან ამ პერიოდში სტივენ უილსონი თვლიდა, რომ ასეთი პოლიტიკაც კარგია, ვინაიდან Tool-საც და Radiohead-საც ჰქონდათ გამოცემული მრავალი სინგლი.
იყო რამდენიმე სხვა ფაქტორიც, რომელმაც გავლენა იქონია ახალ ლეიბლზე გადასვლისას ჯგუფის ჟღერადობის ცვლილებაზე. მათ შორის იყო ჯგუფის შემადგენლობისა და ურთიერთობების ცვლილებებიც. უილსონმა გაიცნო მიკაელ ოკერფელდტი (Opeth). უკანასკნელის მუსიკისგან მიღებული შთაბეჭდილებით სტივენი დათანხმდა პროდიუსერის სახით Blackwater Park-ზე, მათ შემდეგ ალბომზე მუშაობას. შედეგად უილსონმაც ჯგუფის მუსიკაში მეტალის ელემენტები დაამატა.
უილსონმა აგრეთვე გაიცნო ებრაელი მომღერალი ავივ გეფენი. უკანასკნელმა Porcupine Tree მიიწვია 2000 წლის ტურნეზე, Lightbulb Sun-ის მხარდასაჭერად. ერთობლივი ტურნე გადაიზარდა ცალკე მუსიკალურ თანამშრომლობაში Blackfield. გეფენი არ იყო მეტალის მოყვარული და პროექტს უფრო მეტად პოპ-როკის ჟღერადობას უნარჩუნებდა, უფრო Porcupine Tree-ს ალბომების Stupid Dream და Lightbulb Sun სტილში. უილსონმა ამავე დროს ყურადღება გადაიტანა უფრო მეტად მძიმე ჟღერადობაზე და ცვლილებები გეფების იდეებში არ შეჰქონდა. კრის მეიტლენდის ჯგუფიდან წასვლა იყო კიდევ ერთი მთავარი ცვლილება. მას გევინ ჰარისონი ჩაენაცვლა. მეიტლენდს აღარ სურდა დიდი პასუხისმგებლობის საკუთარ თავზე აღება წამყვან ლეიბლთან თანამშრომლობისას, ხოლო ჰარისონის სტილი უფრო მეტად იყო მორგებული მეტალ-ჟღერადობაზე. ჯგუფში მომხდარი ცვლილებები უილსონმა ასე შეაჯამა:
კონცეფცია
მიუხედავად იმისა, რომ ფორმალურად ეს არ არის კონცეპტუალური ალბომი, მრავალი სიმღერა უკავშირდება სერიული მკვლელების, ახალგაზრდული უბიწოების დაკარგვისა და თანამედროვე სამყაროს კრიტიკის თემებს. ამას ემატება ალბომის სახელწოდებაც, რომელიც ლათინურად ჟღერს, როგორც „არყოფნისას“ ან „ვინმეს არყოფნისას“, რაც ხშირად აღნიშნავს პიროვნების უფლებებს, როდესაც უკანასკნელს არ შეუძლია სასამართლოს სხდომაზე ჯანმრთელობის მიზეზით დასწრება.
უილსონმა სახელწოდების შესახებ საუბრისას აღნიშნა:
შეფასება და გაყიდვები
ალბომის შეფასება დადებითი იყო. ჟურნალის Metal Storm 2002 წლის 20 საუკეთესო ალბომის სიაში მან მეორე ადგილი დაიაკავა. იმავე გამოცემის ყველა დროი 200 საუკეთესო ალბომის სიაში მას 46-ე ადგილი ეკავა. Allmusic განსაკუთრებით აღიარა ალბომი. მისი მიმომხილველის აზრით „ალბომი უილსონის მიერ ამ ფსევდონიმით გამოცემული ნამუშევრებიდან ყველაზე მიმზიდველი“ იყო. „სიმღერები მართვადი ხანგრძლივობის არის, ჯგუფი ადრეული პერიოდის ავანგარდული ელექტრონისკან თავს იკავებს და იქცა სრულად რეალიზებულ პოპულარულ ჯგუფად, იმ ელემენტების უცვლელად, რომლებმაც აქციე ნიუ-პროგის მოძრაობის მნიშვნელოვან ძალად.“ PopMatters-მაც აღიარა ალბომი, აღნიშნა, რომ „ეს არის შთამბეჭდავი ალბომი King Crimson-ის პროგრესული როკის გავლენით. მაგრამ ამ ალბომს მართავს სტივენ უილსონი, ჯგუფის ლიდერი, რომელიც სიმღერების ავტორი და ალბომის პროდიუსერი და მიზანმიმართულად იყო განწყობილი ინტელექტუალური პოპულარული მუსიკის შესაქმნელად.“
2009 წლის ინტერვიუში უილსონმა აღიარა, რომ თავად, ისევე, როგორც მსმენელთა დიდი ნაწილი, ნამუშევარს თვლის საკუთარი კარიერის უმაღლეს მიღწევად და საუკეთესო ალბომად.
ალბომი მსოფლიო მასშტაბით 100.000 ასლის ოდენობით გაიყიდა, იმ დროისთვის ჯგუფის წინა ალბომებთან შედარებით სამჯერ უფრო მეტი ტირაჟით. მხოლოდ აშშ-ში მისი 45.000 ასლი იქნა გაყიდული, როდესაც წინა ალბომები 2000 ასლის ფარგლებში იყიდებოდა.
სიმღერების სია
2004 წლის მარტში გამოიცა ალბომის DVD-A ვერსია. მასში შეტანილია ორიგინალური ალბომის მაღალხარისხიანი მიქსი, ორი სპეციალური დამატებითი სიმღერა, ჩაწერილი ალბომის სესიების პერიოდში (Drown with Me და Chloroform) და დამატებითი სიმღერა Futile). აგრეთვე შეტანილია სიმღერების Strip the Soul, Blackest Eyes და Wedding Nails მუსიკალური ვიდეოები.
სქოლიო
კატეგორია:Porcupine Tree-ს ალბომები კატეგორია:2002 წლის ალბომები კატეგორია:კონცეპტუალური ალბომები
ამბარი (მრავალმნიშვნელოვანი)
ამბარი შეიძლება აღნიშნავდეს:
ნაზარეთი
ნაზარეთი (, الناصرة) — ქალაქი ისრაელის ჩრდილოეთ რაიონში. ქრისტიანული სამყაროს ერთ-ერთი წმინდა ქალაქი, სადაც ახალი აღთქმის თანახმად იესო ქრისტემ ბავშვობა გაატარა. ნაზარეთი ქვეყნის უდიდესი არაბული ქალაქია. დღეისათვის ქრისტიანთა პილიგრიმობის ერთ-ერთ მთავარ ცენტრს წარმოადგენს.
იგი არ არის ნახსენები ძველ აღთქმაში ან რაბინულ ლიტერატურაში; პირველად გვხვდება ახალ აღთქმაში (იოანე 1:1): „45. მივიდა ფილიპე ნათანაელთან და უთხრა: ვპოვეთ ის, ვისთვისაც დაწერეს მოსემ რჯულში და წინასწარმეტყველებმა: იესო, ძე იოსებისა, ნაზარეველი.“, „46. და უთხრა მას ნათანაელმა: განა შეიძლება ნაზარეთიდან კეთილი გამოვიდეს რამე?.“
სქოლიო
კატეგორია:ისრაელის ქალაქები
Polyrhachis caulomma
Polyrhachis caulomma — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
Goodnight Vienna
Goodnight Vienna — ინგლისელი როკ-მუსიკოს რინგო სტარის მეოთხე სტუდიური ალბომი, ჩაწერილი 1974 წელს. ალბომის ყდა შექმნილია ფილმის „დღე როდესაც დედამიწა გაჩერდა“ (1951) გავლენით.
დისკის ჩაწერაში მონაწილეობა მიიღო რამდენიმე ცნობილმა მუსიკოსმა, მათ შორის - ელტონ ჯონმა და ჯონ ლენონმა.
სქოლიო
კატეგორია:რინგო სტარის ალბომები კატეგორია:1974 წლის ალბომები კატეგორია:Apple Records-ის ალბომები კატეგორია:EMI Records-ის ალბომები
ცრუ ცოლიკოური
ცრუ ცოლიკოური — ქართული აბორიგენული თეთრყურძნიანი საღვინე ვაზის ჯიში იმერეთიდან.
ბოტანიკური აღწერა
ზრდასრული ფოთოლი საშუალო ზომისაა, მომრგვალო ან ოდნავ ოვალური ფორმის. სამ-ხუთნაკვთიანი. ფოთლის ქვედა მხარე შეუბუსავია. ყვავილი ორსქესიანია. მტევანი საშუალო ზომისაა, კონუსური ან ცილინდრულ-კონუსური ფორმის, მომრგვალო, მომწვანო-მოყვითალო ფერის. კანი საშუალო სისქისაა, ცვილისებრი ფიფქით საშუალოდ დაფარული. რბილობი ხორციანი და წვნიანია, საშუალო სიმკვრივის, სასიამოვნო გემოთი.
ცრუ ცოლიკოური საშუალო ზრდისა და საშუალომოსავლიანი ჯიშია. სრულ სიმწიფეში სექტემბრის ბოლოს შედის. მტევნის წონა 175-200 გრამია. ყურძნის სრული სიმწიფის პერიოდში მისი შაქრიანობა აღწევს 19-21%-ს, ხოლო მჟავიანობა — 7.5-8.0 გ/ლ-ს.
მიიღება სუფრის თეთრი მშრალი ღვინო.
ლიტერატურა
კატეგორია:იმერეთის ვაზის ჯიშები კატეგორია:ვაზის თეთრყურძნიანი საღვინე ქართული ჯიშები
თეატრმცოდნეობა
თეატრმცოდნეობა — მეცნიერება თეატრის შესახებ, ხელოვნებათმცოდნეობის დარგი. იგი შეისწავლის თეატრალური ხელოვნების თეორიას და ისტორიას, მათ შორის სამსახიობო ხელოვნებას, დრამატურგიას, რეჟისურას, თეატრალურ არქიტექტურას, დეკორატიულ ხელოვნებას და სხვა. თეატრმცოდნეობასთან უშუალოდ არის დაკავშირებული თეატრალური კრიტიკა, რომელიც თეატრალური ხელოვნების მიმდინარე ცხოვრების ანალიზს აკეთებს.
გამოჩენილი თეატრმცოდნეები
კატეგორია:მეცნიერება კატეგორია:კულტურული მეცნიერებები
კინომცოდნეობა
კინომცოდნეობა — მეცნიერება კინოს შესახებ, ხელოვნებათმცოდნეობის დარგი. იგი შეისწავლის კინოხელოვნების თეორიას და ისტორიას, მათ შორის სამსახიობო ხელოვნებას, რეჟისურას, კინოდრამატურგიის და კინომუსიკის პრობლემებს, ოპერატორისა და მხატვრის ხელოვნებას და სხვა. კინომცოდნეობასთან უშუალოდ არის დაკავშირებული კინოს კრიტიკა, რომელიც კინოხელოვნების მიმდინარე ცხოვრების ანალიზს აკეთებს.
გამოჩენილი კინომცოდნეები
კატეგორია:მეცნიერება კატეგორია:კულტურული მეცნიერებები
Polyrhachis cedarensis
Polyrhachis cedarensis — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
უკანგორი
უკანგორი — სოფელი საქართველოში, დმანისის მუნიციპალიტეტში, მაშავერას თემში. მდებარეობს მდინარე ბალიჭასხევის მარცხენა მხარეს, ზღვის დონიდან 1000 მ., დმანისიდან 23 კმ., კაზრეთიდან 7 კმ., მაშავერადან 4 კმ. სოფელში არის ფერადი ლითონების საბადო. საბჭოთა პერიოდში შედიოდა დიდი დმანისის სასოფლო საბჭოში, განვითარებული იყო მერძევეობა და მეკარტოფილეობა. სოფელში დგას V-VI საუკუნეების ძეგლი უკანგორის ეკლესია
სქოლიო
კატეგორია:დმანისის მუნიციპალიტეტის სოფლები
ასია
ასია — დიაოხის მეფე ძვ. წ. IX საუკუნის შუა წლებში. ასიას შესახებ ცნობილია, რომ ძვ. წ. 844 წელს იგი ეახლა ვანის ტბის მიდამოებში მდგარ ასურეთის მეფე სალმანასარ III-ს, მორჩილება განუცხადა და ამის ნიშნად ძღვენი (ცხენები) მიართვა. ამით თავის ქვეყანა ასურელთა მიერ აოხრებისგან იხსნა. იხსენიება სალმანასარის წარწერაში.
ლიტერატურა
კატეგორია:დიაოხის მეფეები
გერჰარდ დეეტერსი
გერჰარდ ულრიხ ვოლდემარ დეეტერსი (Gerhard Ulrich Woldemar Deeters; დ. 8 ივლისი, 1892, ლემბურგი, ახლანდ. მალპილსი, ლატვია, — გ. 19 ოქტომბერი, 1961, ქ. ბონი) — გერმანელი ენათმეცნიერი, ქართველოლოგი და კავკასიოლოგი.
1912-1914 წლებში სწავლობდა ლაიფციგში, 1922-1925 წლებში — იენასა და მიუნხენში. დაიცვა სადოქტორო დისერტაცია თემაზე „ქართველური ზმნა“. 1927-1932 წლებში იყო ლაიფციგის უნივერსიტეტის, 1935-1960 წლებში — ბონის უნივერსიტეტის პროფესორი. 1930–1934 წლებში იყო ა. დირის მიერ დაარსებული ჟურნალ „კაუკაზიკას“ („Caucasica“) გამომცემელი, ხოლო 1937–1960 წლებში გამოსცემდა ჟურნალ „Indogermanische Forschungen“ („ინდოგერმანული ძიებანი“).
დეეტერსს ეკუთვნის მრავალი ნაშრომი ქართული და სხვა ქართველური ენების სტრუქტურისა და ისტორიის საკითხებზე, მ. შ. აღსანიშნავია მონოგრაფია „ქართველური ზმნა“ (1930), რომელშიც საფუძვლიანად არის გაანალიზებული ქართველურ ენათა შედარებითი მორფოლოგიის მრავალი საკვანძო საკითხი, ახლებურად არის დასმული საერთო-ქართველური ფუძეენის დიფერენციაციის პრობლემა. დეეტერსმა არაერთი ნაშრომი მიუძღვნა ქართული (ქართველური) ენისა და სომხურის ურთიერთმიმართების საკითხებს. მას ეკუთვნის გამოკვლევა ქართული დამწერლობის ისტორიის შესახებ. მისი აზრით, ქართული დამწერლობა ბერძნულიდან მომდინარეობს და ის საქართველოს გაქრისტიანების შემდეგ არის შექმნილი. დეეტერსმა გამოაქვეყნა რამდენიმე ნაშრომი ქართული ლიტერატურის შესახებ. მისი წიგნი „ქართული ლიტერატურა“ არის ქართული მწერლობის ისტორიის მოკლე მიმოხილვა. დაბეჭდა რამდენიმე სტატია შოთა რუსთაველის „ვეფხისტყაოსნის“ შესახებ. დეეტერსი იყო კავკასიური ენების ცნობილი სპეციალისტი. აღზარდა ქართველური ენების არაერთი გამოჩენილი მკვლევარი (ფ. ნაისერი, კ. ჰ. შმიდტი და სხვ.).
ლიტერატურა
კატეგორია:დაბადებული 8 ივლისი კატეგორია:დაბადებული 1892 კატეგორია:გარდაცვლილი 19 ოქტომბერი კატეგორია:გარდაცვლილი 1961 კატეგორია:გერმანელი ენათმეცნიერები კატეგორია:გერმანელი ქართველოლოგები კატეგორია:აფხაზოლოგები
პენზის ოლქი
პენზის ოლქი (Пензенская область) - რუსეთის ფედერაციის სუბიექტი. შედის რუსეთის ვოლგისპირეთის ფედერალური ოკრუგის შემადგენლობაში. ადმინისტრაციული ცენტრი - პენზა. დაარსდა 1939 წლის 4 თებერვალს
გეოგრაფია
ოლქს ესაზღვრება ტამბოვის, სარატოვის, ულიანოვსკისა, და რიაზანის ოლქები, ასევე მორდვეთის რესპუბლიკა.
მოსახლეობა
2002 წლის აღწერის მიხედვით ოლქში ცხოვრობს:
რესურსები ინტერნეტში
კატეგორია:რუსეთის ფედერაციის ოლქები
ჰელუანის მუჰაფაზა
ჰელუანი (محافظة حلوان) არის ეგვიპტის 29 საგუბერნატოროდან ერთი. საგუბერნატორო მდებარეობს ეგვიპტის აღმოსავლეთ ნაწილში. ჰელუანის საგუბერნატოროს დასავლეთის საზღვარი გადის მდინარე ნილოსზე. პროვინციას ესაზღვრება 7 ეგვიპტიური საგუბერნატორო: შარკია, კალიუბია, კაირო, გიზა, ელ-ფაიუმი, სუეცი და ისმაილია.
პროვინციას საგუბერნატოროს სტატუსი მიენიჭა 2008 წლის აპრილში. საგუბერნატოროს ადმინისტრაციული ცენტრია ქალაქი ჰელუანი.
რესურსები ინტერნეტში
კატეგორია:ეგვიპტის მუჰაფაზები
გუანააკაბიბესის ნახევარკუნძული
გუანააკაბიბესის ნახევარკუნძული (Península de Guanahacabibes) — ნახევარკუნძული კუბის დასავლეთ ნაწილში. მდებარეობს პინარ-დელ-რიოს პროვინციაში. ნახევარკუნძულზე მდებარეობს კუბის უკიდურესი დასავლეთი წერტილი — სან-ანტონიოს კონცხი. 1987 წლიდან ნახევარკუნძულზე მდებარე გუანააკაბიბესის ეროვნული პარკი იუნესკომ გამოაცხადა ბიოსფერულ ნაკრძალად.
სქოლიო
კატეგორია:კუბის ნახევარკუნძულები
მამასაპანო
მამასაპანო (ოფიციალურად მამასაპანოს მუნიციპალიტეტი; Bayan ng Mamasapano) ― მეხუთე კლასის მუნიციპალიტეტი სამხრეთ მაგინდანაოს პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 27 807 ადამიანს შეადგენს. მოიცავს 14 ბარანგაის.
სქოლიო
კატეგორია:სამხრეთ მაგინდანაოს მუნიციპალიტეტები
გრინფილდი (მილოუკის ოლქი)
გრინფილდი (Greenfield) — ქალაქი აშშ-ში, უისკონსინის შტატში. შედის მილუოკის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 36 720 ადამიანს შეადგენდა, სიმჭიდროვე 1,231.8 კაცი/კმ². ფართობი 29,84 კმ².
გეოგრაფია
აშშ-ის ბიუროს აღწერის მონაცემებით, ქალაქის ფართობი 29,84 კმ²-ს შეადგენდა, აქედან ხმელეთს ფართობის 29,81 კმ², ხოლო წყალს 0,03 კმ² უჭირავს.
სქოლიო
კატეგორია:მილუოკის ოლქის ქალაქები
დედამიწის მეცნიერებები
300px|right|thumb|ლავის ამონაფრქვევი კრაფლას ვულკანიდან დედამიწის შემსწავლელი მეცნიერებები — ეწოდება მეცნიერების დარგებს, რომელთა კვლევის ობიექტია დედამიწა და მისი სხვადასხვა ასპექტები:
*
ნიკოლოზ ბარათაშვილი
ნიკოლოზ (ტატო) მელიტონის ძე ბარათაშვილი  (დ. 4 დეკემბერი, 1817, თბილისი — გ. 21 ოქტომბერი, 1845, განჯა, აზერბაიჯანი) — ქართველი პოეტი.
ბიოგრაფია
thumb|left|[[ეკატერინე დადიანი - ბარათაშვილის უიღბლო სიყვარულის კერპი]] დაიბადა გაღარიბებული არისტოკრატის, იმპერატორის ერთგული მოხელის ოჯახში. მისი მამა, მელიტონ ბარათაშვილი თარჯიმნის პროფესიასაც ითავსებდა. დედა - ეფემია, და გრიგოლ ორბელიანისა, ერეკლე II-ის შვილიშვილი იყო. თბილისის კეთილშობილთა გიმნაზიაში (1827 - 1835) ბარათაშვილის მასწავლებელი იყო სოლომონ დოდაშვილი, რომელმაც განსაკუთრებული გავლენა მოახდინა მის მსოფლმხედველობაზე. გიმნაზიის დამთავრების შემდეგ ბარათაშვილი ამაოდ ოცნებობდა უმაღლესი განათლების მიღებაზე, რუსეთში გამგზავრებაზე. ეს გეგმა ჩაეშალა უსახსრობის გამო, რასაც მაშინ მელიტონ ბარათაშვილის ერთდროს წარჩინებული ოჯახი განიცდიდა. განუხორციელებელი დარჩა აგრეთვე, კოჭლობის მიზეზით, პოეტის განზრახვა მოქმედ არმიაში განწესებისა. მიუხედავად ღრმა სულიერი დეპრესიისა, რომელიც შეინიშნებოდა ქართულ საზოგადოებრივ ცხოვრებაში 1832 წლის შეთქმულების ჩაშლის შემდეგ და რაც იმედგაცრუებულ ყმაწვილ პოეტს, თანამედროვეთა მოწმობით, ხშირად „ამა სოფლის ამაოებათაკენ“ უბიძგებდა, ბარათაშვილი და მის გარშემო შემოკრებილი ახალგაზრდა ლიტერატორები მაინც ცდილობდნენ კულტურულ-საზოგადოებრივ საქმიანობის წამოწყებას. მაგრამ მათი მეცადინეობა რაიმე მნიშვნელოვან კვალს ვერ აჩნევდა იმდროინდელ სულიერ ცხოვრებას.
ბარათაშვილის ყველა გეგმას, როგორც საზოგადოებრივს, ისე პირადულს, გაპროვინციალებული ყოფის უნიათობასა და სიდუხჭირესთან ერთად წინ გადაეღობა მამისეული ოჯახის სრული გაღატაკების საფრთხეც. პოეტი იძულებული გახდა კანცელარიის რიგითი მოხელის ადგილს დასჯერებოდა. მწვავე უკმაყოფილებას თან დაერთო პირადი დრამაც (გაუზიარებელი სიყვარული ეკატერინე ჭავჭავაძისადმი). ყოველივე ამან ღრმა დაღი დაასვა ბარათაშვილს. მის პირად წერილებში, რომლებიც ეპისტოლური მემკვიდრეობის ბრწყინვალე ნიმუშებია, ღრმა ფსიქოლოგიური შინაარსითა და თანამედროვეთადმი მიმართული ბასრი, სევდნარევი ირონიით გამოიხატა „მკაცრი ბედისა“ და სულიერი სარბიელის აუტანელი სივიწროვის განცდა.
1836-დან ბარათაშვილი მუშაობდა უბრალო ჩინოვნიკად სამართლისა და განჩინების ექსპედიციის კანცელარიაში. 1844 წელს დაინიშნა ნახიჩევანში მაზრის მმართველის თანაშემწედ, ხოლო 1845 ივნისს იმავე თანამდებობაზე განჯაში, სადაც ოთხი თვის შემდეგ, 27 წლისა, მალარიით მძიმედ დაავადებული დაიღუპა. ბარათაშვილის გადმოსვენებამ 1893 წელს განჯიდან თბილისში (დიდუბის პანთეონი) ეროვნული მანიფესტაციის სახე მიიღო. 1938-დან პოეტის ნეშთი მთაწმინდის პანთეონში განისვენებს.
თბილისში არსებობს მისი სახელობის აღმართი, ქუჩა, მოედანი, ხიდი
შემოქმედება
thumb|ნიკოლოზ ბარათაშვილის პორტრეტი. მხატვარ ტ. მომცემლიძის რეკონსტრუქცია, 1901 წ. ბარათაშვილის შემოქმედება ქართული რომანტიზმის მწვერვალია. მისი პოეტიკა და სტილი რომანტიკული პოეტური აზროვნების სრულყოფილი გამოხატულებაა. ილია ჭავჭავაძის აზრით, ბარათაშვილის შემოქმედება მოასწავებს ევროპეიზმის დამკვიდრებას ქართულ მწერლობაში, რაც ისტორიულად დაკავშირებული იყო აღმოსავლეთი (სპარსული) პოეზიის გავლენათა უარყოფასთან. როგორც მოაზროვნემ და მხატვარმა, ბარათაშვილმა გეზი მისცა მთელი XIX საუკუნის ლიტერატურის განვითარებას საქართველოში. ბარათაშვილის მსოფლმხედველობრივ ინტერესთა რკალი მეტად ფართოა, ხოლო მიზეზთა მიზეზი მისი სულიერი ტკივილისა ეროვნულ სინამდვილესთან არის დაკავშირებული.
„ბედი ქართლისა“
left|thumb|„[[ბედი ქართლისა“. ბარათაშვილისეული ხელნაწერი, 1839 წ.]] პოემის „ბედი ქართლისა“ (1839) სიუჟეტს საფუძვლად უდევს რეალური ისტორიული მოვლენა - აღა-მაჰმად-ხანისაგან 1795 წელს თბილისის აღება, რამაც ფაქტობრივად საქართველოს მომავალი ბედი განაპირობა; მაგრამ „ბედი ქართლისა“, როგორც რომანტიკული პოემა, შორს დგას ისტორიზმის მყარი პრინციპებისაგან. პოემაში წარმოსახული მოვლენები სიმბოლურ განზომილებასაც შეიცავს. ერეკლე II-ის სახე და მოქმედება ბარათაშვილისთვის გაცნობიერებული აუცილებლობის განსახიერებაა. ერეკლეს ღრმად აქვს შეგნებული ისტ. ბედისწერის გარდუვალობა. სოლომონ მსაჯული ერეკლესთან პაექრობისას ძირითადად ადამიანური ბუნებისა და ერის თვისების ცნებებს ეყრდნობა: ადამიანთა თანდაყოლილი სწრაფვა თავისუფლებისაკენ, მისი რწმენით, შეუძლებელს ხდის არსებობის უცხო, შეუთვისებელ ფორმებთან შეგუებას. ეს დავა, ემოციური შთაბეჭდილების თვალსაზრისით, მსაჯულის სასარგებლოდ წყდება, მაგრამ საბოლოოდ, ობიექტურად, პოემაში მაინც ერეკლეს სიბრძნე იმარჯვებს.
Discovery (Daft Punk-ის ალბომი)
Discovery — Daft Punk-ის მეორე სტუდიური ალბომი, გამოცემული 2001 წლის 12 (გაერთიანებული სამეფო) და 13 (აშშ) მარტს. ალბომი აგრეთვე წარმოადგენს ანიმე-ფილმის Interstella 5555: The 5tory of the 5ecret 5tar 5ystem საუნდტრეკს. ალბომთან დაკავშირებული გამოსული ყველა მუსიკალური ვიდეო ამ ფილმის ნაწყვეტია.
ნიკოლოზ ბარათაშვილი
„ბედი ქართლისა“
„ბედი ქართლისა“ ბარათაშვილმა 22 წლისამ დაწერა. მიუხედავად თანდაყოლილი რომანტ. სულიერი წყობისა, ჭაბუკ პოეტს აღმოაჩნდა რეალობის უაღრესად მძაფრი გრძნობა. ეს პოემა თავისებური პრელუდიაა ბარათაშვილის ფილოსოფიური ლირიკისათვის დამახასიათებელი ძიებებისა, რაც მიზნად ისახავდა როგორც ახალი ჰუმანისტური იდეალების, ასევე ეროვნული მოქმედების სახელმძღვანელო პრინციპთა დადგენას.
Discovery (Daft Punk-ის ალბომი)
დისკის პირველ ტირაჟს ახლდა საწევრო ბარათი Daft Club. მისი მეშვეობით შესაძლებელი იყო ამავე სახელწოდების ალბომის და Alive 1997-ის ჩამოტვირთვა.
სულ ალბომიდან გამოვიდა 6 სინგლი - One More Time, Aerodynamic, Digital Love, Harder, Better, Faster, Stronger, Face to Face და Something About Us.
ნიკოლოზ ბარათაშვილი
„შემოღამება მთაწმინდაზედ“
ბარათაშვილის გენიის პირველი მხატვრულად სრულფასოვანი გამოვლინებაა ლექსი „შემოღამება მთაწმინდაზედ“ (1833-1836). აქ მთავარია რომანტიკული ამაღლება, მიწიერი ტვირთისაგან განთავისუფლებისა და სამყაროს იდუმალ, მარადიულ ძალებთან შეხმიანების ცდა. პოეტის ოცნება - ჰარმონიულად შეუთავსდეს ამ საწყისებს, „რომ დაშთოს აქ ამაოება“, აუხდენელია, მაგრამ აქ ჯერ კიდევ არ იგრძნობა ბედთან შეჭიდების მოტივი. სევდა სოფლის „ამაოების“ გამო და ადამიანის სულიერ მოთხოვნილებათა მარადიული დაუკმაყოფილებლობის შეგრძნება ცნაურდება ფილოსოფიურ ხასიათის ლექსში „ფიქრნი მტკვრის პირას“ (1837). „აღუვესებელი საწყაულის“ სახე, როგორც ფილოსოფიური შინაარსის სიმბოლო, თავისებურ შუქს ჰფენს ბარათაშვილის მთელ პოეზიას.
Discovery (Daft Punk-ის ალბომი)
სქოლიო
კატეგორია:კონცეპტუალური ალბომები კატეგორია:Virgin Records-ის ალბომები კატეგორია:Daft Punk-ის ალბომები კატეგორია:2001 წლის ალბომები
ნიკოლოზ ბარათაშვილი
სიყვარულის თემა
სიყვარულის თემა ბარათაშვილთან მკვეთრად დაუპირისპირდა ბესიკისა და ალექსანდრე ჭავჭავაძის ეროტიკულ კონცეფციას. ადამიანის შინაგანი ცხოვრება, არამატერიალური, უხრწნელი, „ციდან მოსული მშვენიერება“, ბარათაშვილის რწმენით, განუზომლად აღემატება მიწიერ სილამაზეს, რომელიც მარტოოდენ „ხორციელობის“ წარმავალ ნიჭს წარმოადგენს („აღმოხდა მნათი“, 1840; „არ უკიჟინო, სატრფოო“, 1841; „რად ჰყვედრი კაცსა, ბანოვანო“, 1842; „შევიშრობ ცრემლსა“, 1843). „ზეგარდმო მადლით“ დამტკიცებული ნეტარება მხოლოდ მონათესავე, ამაღლებულ სულთან შეერთებით მიიღწევა; ბარათაშვილის სატრფიალო პოეზიის გმირი „დაკარგული ტოლის“ მუდმივ ძიებაშია („სული ობოლი“, 1839; „სატრფოვ, მახსოვს თვალნი შენნი“, 1840). სიყვარული აქ ტრაგიკული გრძნობაა; მისი, როგორც გრანდიოზული სულიერი კატასტროფის, განცდა გადმოცემულია ეფემერული წმინდა ტაძრის დამხობაში („ვპოვე ტაძარი“, 1841). პოეტის რომანტ. გატაცების საგანი ეკეტერინე ჭავჭავაძე ზოგიერთი ლექსის უშუალო ადრესატიც არის („თავადის ჭ... ძის ასულს, ეკ....ნას“, 1839; „საყურე“, 1839; „...ნა ფორტეპიანოზედ მომღერალი“, 1839).
„მერანი“
ბარათაშვილის პიროვნებაში ტრაგიკული გაორება შეინიშნება. თუ „ცისა ფერს“ (1841) უცოდველი სულის მარადიული ექსტაზური აღმაფრენის სიმბოლოა, „სულო ბოროტო“ (1843) გამოვლენაა მძაფრი შინაგანი კრიზისისა. ეს არის ტრაგედია „ურწმუნო ჭკუისა“, რომელსაც იმ დროისათვის მხოლოდ უარმყოფელი მისიის შესრულება შეეძლო. პოეტმა შეძლო რომანტიკოსთა მიერ გათიშული გონებისა და რწმენის შეერთება და ბრმა ბედისწერასთან თავგანწირულ ჭიდილში ადამიანის არსებობის უმაღლესი აზრი და გართლება დაინახა („მერანი“, 1842). სამყაროს ტრაგიკული მოუწესრიგებლობის შეგრძნება დრტვინითა და განგაშით ავსებს პოეტის სულს. „მერანის“ ოპტიმისტური მსოფლმხედველობის საფუძველია იმის შეგნება, რომ ადამიანი მოწოდებულია თავგანწირული ბრძოლისათვის მაღალი ჰუმანისტური იდეალების მისაღწევად. ეროვნული პრობლემატიკა ბარათაშვილის შემოწმედებაში ფართო ფილოსოფიური ასპექტით არის გადაჭრილი. „მერანის“ მთავარი იდეა - ადამიანის შემოქმედი სულისა და თავისუფალი ნების სამკვდრო-სასიცოცხლო, უკომპრომისო ბრძოლა ბრმა აუცილობლობის მტრულ ძალებთან, როგორც კაცობრიობის ისტორიის ჭეშმარიტი აზრი და გამართლება, თავისი უნივერსალური შინაარსით ამომწურავი პასუხია იმ კითხვებზე, რომელიც პოეტმა „ბედი ქართლისაში“ დასვა.
ბარათაშვილის ლექსები ხელნაწერის სახით ვრცელდებოდა. კორნელი კეკელიძის სახელობის ხელნაწერთა ინსტიტუტში დაცულია ბარათაშვილის თხზულებათა რამდენიმე ავტოგრაფიული კრებული. მისი ლექსები პირველად 1852 და 1858 ჟურნალ „ცისკარში“ გამოქვეყნდა. ბარათაშვილის თხზულებათა ძირითადი გამოცემებია: 1876 (რედაქტორი - პეტრე უმიკაშვილი), 1895 (ექვთიმე თაყაიშვილი და დავით კარიჭაშვილი), 1922 (სამსონ ფირცხალავა), 1930 (პავლე ინგოროყვა), 1939 (ი. თავაძე, აკაკი გაწერელია), 1945 (კორნელი კეკელიძე), 1968 (პავლე ინგოროყვა), 1972 (აკაკი გაწერელია, ივანე ლოლაშვილი).
რესურსები ინტერნეტში
კატეგორია:ქართველი პოეტები კატეგორია:დაბადებული 1817 კატეგორია:გარდაცვლილი 1845 კატეგორია:მთაწმინდის პანთეონში დაკრძალულები ნ
ხელოვნებათმცოდნეობა
ხელოვნებათმცოდნეობა — ფართომნიშვნელობით საზოგადოებრივ მეცნიერებათა კომპლექსი, რომელიც შეისწავლის ხელოვნებას–საზოგადოების მხატვრულ კულტურას მთლიანობაში და ხელოვნების ცალკეულ დარგებს. მათ სპეციფიკას, დამოკიდებულებას სინამდვილისადმი, მათ ადგილს საზოგადოებრივი ცნობიერების ისტორიაში, მათ კავშირს სოციალურ ცხოვრებასთან და სხვა კულტურულ მოვლენებთან, მხატვრულ ნაწარმოებთა შინაარსისა და ფორმის კვლევის საკითხთა მთელ კომპლექსს. ხელოვნებთმცოდნეობა მოიცავს ლიტერატურათმცოდნეობას, მუსიკათმცოდნეობას, თეატრმცოდნეობას და კინომცოდნეობას. იგი მოიცავს ხელოვნებათა თეორიას, ხელოვნების ისტორიას და მხატვრულ კრიტიკას. XIX საუკუნეში ხელოვნებათმცოდნეობა საბოლოოდ გაფორმდა მეცნიერებად.
ხელოვნების ისტორია
სწავლობს ცალკეული ქვეყნისა თუ მხატვრის შემოქმედებით განვითარებას, ხელოვნების ფორმებისა და საშუალებების, მასში გამოხატული შინაარსის ცვალებადობას ისტორიის სხვადასხვა ეტაპზე; განსხვავებული პერიოდების ხელოვნურ ნიშან-თვისებებისა და თავივებურებებს.
მხატვრული კრიტიკა
აანალიზებს თანამედროვე მხატვრული ცხოვრების მოვლენებს, იაზრებს მათ მნიშვნელობას, მხატვრულ ღირებულებებს. ხელოვნებათმცოდნეობის ყველა დარგი ემყარება ხელოვნური ნაწარმოების ანალიზის მეთოდს, მისი ფორმისა თუ შინაარსის თავისებურებათა გამოსავლენას და შესაფასებას. დიდი მნიშვნელობა ენიჭება ფაქტობრივი მასალის შეგროვებას და დამუშავებას – არქეოლოგიური თუ მიწისზედა ძეგლების შესწავლას, საარქივო და ლიტერატურული მონაცემების ამოკრებას, ხელოვანთა მემკვიდრეობის სრული ნუსხების შედგენას, სამუზეუმო საქმის სრულყოფას და სხვა.
ხელოვნებათმცოდნეობის მეცნიერებად ჩამოყალიბება
ხელოვნებათმცოდნეობა მეცნიერებად XVI - XIX საუკუნეებში ჩამოყალიბდა, ის ჩაისახა ანტიკურ ხანაში ბერძენი და რომაელი მოაზროვნეების და მწერლების შემოქმედებაში. ხელოვნური ნაწარმოებების შეფასების მთავარ საზომად „ბუნების მიბაძვა“, მიმსგავსებულობა, ცხოვრების ილუზიის შექმნა მიაჩნდათ (პლატონი, არისტოტელე და სხვა.). ძველი წელთაღრიცხვით IV საუკუნის II ნახევარში დაიწერა პირველი ნაშრომები ხელოვნების ისტორიიდან: დურისმა შეაგროვა ცნობები ბერძენ მხატვართა ცხოვრების შესახებ, რითაც სათავე დაუდო ეგრეთ წოდებულ „მხატვართა ისტორიას“, ხოლო ქნესოკრატეს თხზულებაში, რომელშიც ხელოვნებათა მხატვრობისა და ქანდაკების ისტორიის მხატვრული ხერხის სრულყოფის პროცესად განიხილება, ის შეიძლება „სტილის ისტორიის“ წინამორბედად ჩავთვალოთ. მოგვიანებით ცნობილია ხელოვნურ ძეგლთა „ტოპოგრაფიული“, გზამკვლევის ტიპის აღწერები და ლიტერატურული ხასიათის აღწერა-დახასიათებანი, ხან მხატვრულ პროზაში ჩართული, ხან ცალკე დაწერილი. მთელი ანტიკური პერიოდის განმავლობაში იწერებოდა ლექს-ეპიგრამები სურათებსა და ქანდაკებებზე. ციცერონსა და კვინტილიანეს გაუჩნდათ სხვადასხვა დროის ხელოვნურ ნაწარმოებთა თანასწორი ღირსების იდეა. ბერძენი და ლათინი ავტორების დაკარგული ნამუშევრების ნაწყვეტები შემოინახა პლინიუს უფროსის „ბუნების ისტორიამ“.
ხელოვნებათმცოდნეობა შუა საუკენეში
შუა საუკუნეებში არ შექმნილა ხელოვნებათ მცოდნეობის ახალი კონცეფცია ან მეთოდი, მაგრამ არსებობას განაგრზობდა ანტიკურ ხანაში არსებული და ჩამოყალიბებული ძირითადი ფორმები (ეპიგრამები, გზამკვლევები და ასე შემდეგ). მნიშვნელოვანია გვიანდელი ანტიკური ხანის (დიონ ქრისტმოსის და პლოტინეის) ნააზრევებზე დაფუძნებული შეხედულება ხელოვნურ ნაწარმოებში სულიერის, იდეის ხორცსესხმის. ხელოვნებათ მცოდნეობის განვითრების ახალი ეტაპია აღორძინების (რენესანსის) ხანა. ამდროისთვის დაიწერა მრავალი ნაშრომი ხელოვნურ და არქიტექტორულ თეორიის საკითხებზე. ჯერ კიდევ ლ.გილბერტი (XV საუკუნის შუა წლებში) ხელოვნების ისტორიას რამდენიმე პერიოდად ჰყოფდა (ანტიკური ხანა, შუა საუკუნეები-დაცემის ხანა და აღორძინების ხანა). ეს სქემა განავითარა და სრულყო ჯ.ვაზარიმ (XVI საუკუნე). მას ეკუთვნის იტალიური რენესანსის 3 საფეხურის დადგენაც. XVI-XVII საუკუნეებში და XVIII საუკუნის პირველ ნახევარში ხელოვნებათ მცოდნეები მთელი მსოფლიოდან ამ სქუმას მისდევდნენ
ხელოვნებათ მცოდნეობა XVIII-XIX საუკუნეებში
XVIII საუკუნის შუა წლებში მხატვრული ცხოვრების შეცვლილმა ვითარებამ ნიადაგი შეუქმნა სამხატვრო კრიტიკის გაჩენას (ლ. დე სენტ-იენი, დ.დიდრო). ი. ი. ვინკელმა შეიმუშავა ახალი შეხედულება ხელოვნებათ მცოდნეობის ისტორიაზე. მან უარყო „მხატვართა ისტორია“ და ხელოვნებათმცოდნეობა სახეცვლად, ორგანიზირებულ პროცესად აღიარა. მისი იდეალი ძველ ბერძნული ხელოვნება იყო (ისე როგორც იმ დროის ხელოვნეაბათმცოდნეობის უმეტესობისა). ძველ ბერძნული ხელოვნების პირველი შეგნებული ცდები და ძირეული გამოკვლევები სწორედ ვინკელს ეკუთვნის. ვინკელმანის მოძღვრებამ დიდი გავლენა იქონია როგორც ხელოვნებაზე ასევა მეცნიერებაზე, მაგრამ ხელოვანებისმისეული ცალმხრივი შეფასება არ გაიზიარეს რომანტიკოსებმა, ისინი ევროპულ შუა საუკუნეებს ხედავდნენ როგორც ხელოვნების ერთ-ერთ ღირებულებას. ხოლო ხელოვნების ისტორია უფრო უნივერსალურ პროცესად წარმოედგინათ. ეს წარმოდგენა ფილოსოფიურად განაზოგადა ჰეგელმა, რომლის მოღვაწეობა საფუძვლად დაედო კ. შნააზეს ისტორიად გააზრებულ მსოფლიო ხელოვნების ისტორიას. XIX საუკუნი I ნახევარში კ. ფონ რუმორმა იტალიური ხელოვნების ისტორიის კვლევა ფილოლოგიური მეთოდებით დაიწყო და ამით მიუახლოვდა XIX საუკუნის II ნახევრის წამყვან ფილოლოგ მეცნიერებს- ძეგლთა შემგროვებელ ფ. კუგლერს, ლიტერატურული წყაროების შემსწავლელ ა.შპრინგერს და სხვას.
ხელოვნებათმცოდნეობის დარგები
ხელოვნებათმცოდნეობის დამხმარე დისციპლინებია: ხელოვნების შესაბამისი დარგის თეორია, ისტორია და კრიტიკა.
აიეტი (მითოლოგია)
აიეტი, ეეტ, აჲეთისი, აეტი (Αἰήτης) — ძველი კოლხეთის მითური მეფე. ჰელიოსისა და პერსეს „მრისხანე“ ვაჟი, პასიფაესა და კირკეს ძმა, იდიას ქმარი, მედეას, ქალკიოპესა და აფსირტეს მამა. ბერძნული მითოლოგიისა – არგონავტიკა, და კლასიკური მწერლობის მიხედვით, ცხოვრობდა ძვ. წ. I ათასწლეულის დასაწყისში, მისი რეზიდენცია ჭოროხის ხეობაში მდებარეობდა. სხვა ვერსიის მიხედვით, აიეტი ჰელიოსისა და ანტიოპეს ვაჟია, ალოევსის ძმაა. როდესაც ჰელიოსმა ვაჟებს ქვეყანა გაუნაწილა, აიეტს წილად ხვდა კორინთო, მაგრამ არ მოეწონა, სამფლობელოდ გადასცა ვინმე ბუნე ჰერმესის ძეს, დაავალა შეენახა იგი მისი შთამომავლობისთვის, თვითონ კოლხეთში გადასახლდა, იქ დამკვიდრდა და მისი სახელოვანი მეფე გახდა. აიეტი იყო ძლიერი და მკაცრი მეფე მან კოლხეთი იმ დროის უძლიერეს სახელმწიფოდ აქცია. მანვე ჩამოაყალიბა კოლხეთის პირველი მუდმივი არმია, ფლოტი, და მეეტლეთა გვარდიები. ერთ-ერთი ძველ ეგვიპტური გადმოცემით ძვ. წ. 1350–1240 წლებში კოლხეთი ეგვიპტის სამხედრო-პოლიტიკური მოკავშირე იყო ახლო აღმოსავლეთში. აიეტი აქტიურ საგარეო პოლიტიკას აწარმოებდა მეზობლებთან, მან კოლხეთს შეუერთა აღმოსავლეთით სასპერები, დასავლეთით ტრაპიზონი და ჩრდილოეთით მეოტების მიწა-წყალი, კოლხეთის დამოკიდებულებაში შევიდა აგრეთვე ხური-მითანის ძლიერი იმპერიაც. ძვ. წ. 1290–1240 წლებში ეგვიპტის ფარაონები და კოლხეთის მეფეები ხშირად ერთად აწყობდნენ დამპყრობლურ და მარბიელ ლაშქრობებს ახლო აღმოსავლეთში. აიეტი ელინური ეკონომიკური ექსპანსიის გარიჟრაჟს მოესწრო. ზუსტად უცნობია რა მოხდა, მაგრამ ერთი რამ აშკარაა – კოლხთა მეფეს გაუჭირდა ბერძნული სამხედრო ექსპედიციის (არგონავტები) შეტევის მოგერიება – მოსულებმა ოქროს საწმისი გაიტაცეს. აპოლონიოს როდოსელი (295-215 ძვ. წ.), ელინისტური ანუ ალექსანდრიული ხანის მწიგნობარი, პოეტი აიეტის შესახებ წერს: კოლხთა სამეფო დინასტია აიეტის სახელს ატარებდა.
ოქროს საწმისი
აიეტის ქვეყანას მიადგა ფრიქსე ოქროს ვერძით. მეფის თანხმობით ვერძი ზევსს შესწირა, ოქროსბეწვიანი ტყავი კი აიეტს მიართვა, რომელმაც იგი არესის ჭალაში ხეზე ჩამოაკიდებინა.
სხვა მითის მიხედვით, ფრიქსე კოლხეთში ოქროს ვერძით კი არ მივიდა, არამედ გემით. გემზე მას ჰქონდა საბერძნეთიდან წამოღებული ოქროს ქანდაკება და ის უძღვნა აიეტის ქალიშვილის — ქალკიოპეს მითხოვების სანაცვლოდ. ამის შემდეგ აიეტს სამისნომ უწინასწარმეტყველა, რომ აღესრულებოდა მაშინ, როდესაც მის ქვეყანაში უცხოელები მივიდოდნენ და ფრიქსეს მირთმეულ საჩუქარს უკან წაიღებდნენ. ამ მიზეზითა და თავისი სისასტიკის წყალობითაცო, გადმოგვცემენ ძველი ისტორიკოსები — აიეტმა გასცა განკარგულება: — ყველა უცხოელი, ვინც კი კოლხეთში რაიმე მიზეზით გამოჩნდებოდა, განუკითხავად შეეწირად მსხვერპლად. ამას ის მნიშვნელობა ჰქონდა, რომ მისი სისასტიკის ამბავი შორს წასულიყო და ვერავის გაებედა კოლხეთში მისვლა ოქროს საწმისის წამოსაღებადო, გადმოგვცემენ ძველი კომენტატორები.
ყოველივე ამის მიუხედავად, გარკვეული დროის შემდეგ კოლხეთს მიადგნენ არგონავტები. მედეას მეშვეობით ისინი გადაურჩნენ მსხვერპლად შეწირვას, აიეტის სასახლეში მივიდნენ და ოქროს საწმისი მოითხოვეს. აიეტმა იასონს რამდენიმე ძნელი, თითქმის შეუსრულებელი დავალება მისცა, მაგრამ მედეას დახმარებით, რომელსაც შეუყვარდა ელინი ვაჟკაცი, მან ყველა დავალება შეასრულა და კვლავ აიეტს წარუდგა. გაოცებულმა, დაეჭვებულმა და განრისხებულმა აიეტმა გმირები ვახშამზე მიიწვია და მათი ამოხოცვა (ზოგი ვარიანტით არგოს დაწვა) განიზრახა. იმ ღამეს აიეტი აფროდიტემ ცოლის სარეცელზე ჩააძინა, ამასობაში მედეამ იასონს ყველაფერი უამბო, მერე მასთან ერთად არესის ჭალაში წავიდა, საწმისის მცველი დრაკონი რაღაც წამლისა და ლოცვის მეშვეობით დააძინა (ზოგი ვარიანტით რაღაც ხერხების საშუალებით მოაკვლევინა იასონს), არგონავტებმა საწმისი მოიტაცეს და მედეაც თან გაიყოლიეს. სხვა მითები გადმოგვცემენ, რომ აიეტმა მათ მიუსწრო ზღვის სანაპიროზე, შეებრძოლა, პირადად მან მოკლა იფიტე, მისი ამალიდანაც ბევრი დაიხოცა. ცხარე ბრძოლაში, როგორც ნაწინასწარმეტყველები იყო, აიეტი დაიღუპა მელეაგროსის ხელით.
ვერსიები
მიუხედავად იმისა, რომ აიეტს გააჩნია მრავალი, ზებუნებრივი თვისება, შესაძლებელია იგი მაინც იყოს რეალური, ისტორიული პიროვნება, რომელსაც დროთა მსვლელობაში დიდი სიძლიერის, სიმკაცრისა და გავლენიანობის გამო ახალ-ახალი თვისებები და ეპითეტები მოარგეს, ნახევარ ღმერთად აღიარეს და მითოლოგიის ლამაზი სამოსით შემოსეს.
დევდარაკი (მდინარე)
დევდარაკი — მდინარე აღმოსავლეთ საქართველოში, ყაზბეგის მუნიციპალიტეტში, მყინვარწვერის მასივის ჩრდილო-აღმოსავლეთ კალთაზე, მდინარე ამალის (თერგის მარცხენა შენაკადი) მარჯვენა შენაკადი. სიგრძე 4,5 კმ, აუზის ფართობი 17,8 კმ². სათავეს იღებს დევდარაკის მყინვარიდან, ზღვის დონიდან 2260 მ სიმაღლეზე.
ლიტერატურა
კატეგორია:მცხეთა-მთიანეთის მხარის მდინარეები კატეგორია:ყაზბეგის მუნიციპალიტეტის მდინარეები
ლაცგა
ლაცგა — მთა საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს სვანეთის კავკასიონის მთავარ წაყლგამყოფ ქედზე, მდინარეების მესტიაჭალისა (ენგურის სისტემა) და ადირსუს (ბაქსანის მარჯვენა შენაკადი) სათავეებში. სიმაღლე 4019 მ. დაჰყურებს ლეხზირის მყინვარის სათავეს. აგებულია პალეოზოური გრანიტებით. დაფარულია მყინვარებით. პირველი საბჭოთა ასვლა განხორციელდა 1933 წელს (ა. ჯაფარიძე, დ. ფურცელაძე, ი. მარი).
ლიტერატურა
კატეგორია:სამეგრელო-ზემო სვანეთის მხარის მთები
Polyrhachis cephalotes
Polyrhachis cephalotes — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Polyrhachis-ს გვარიდან. მიეკუთვნება Formicinae-ს ქვეოჯახს. .
სქოლიო
კატეგორია:ჭიანჭველები
უსეინქენდი
უსეინქენდი — სოფელი აღმოსავლეთ საქართველოში, ქვემო ქართლის მხარის დმანისის მუნიციპალიტეტში, ყარაბულაღის თემში.
ისტორია
სოფლის სახელწოდება „უსეინქენდი“ დაფიქსირებულია 1898 წლის რუსეთის ერთვერსიან რუკაზე „Усеинъ-кендъ“ სახით.
სქოლიო
კატეგორია:დმანისის მუნიციპალიტეტის სოფლები
Ю
Ю, ю — კირილური დამწერლობის ასო. ის ხმოვანია და გამოითქმის, როგორც „ჲუ“.
დამატებითი ინფორმაცია
აღნიშნული ასო გამოიყენება შემდეგ ენებში:
რესურსები ინტერნეტში
კატეგორია:კირილური ასოები
ანილაო (ილოილო)
ანილაო (ოფიციალურად ანილაოს მუნიციპალიტეტი; Lungsod sa Anilao; Bayan ng Anilao) ― მეოთხე კლასის მუნიციპალიტეტი ილოილოს პროვინციის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 30 520 ადამიანს შეადგენს. მოიცავს 21 ბარანგაის.
სქოლიო
კატეგორია:ილოილოს პროვინციის მუნიციპალიტეტები
ცხენისძუა თეთრი
ცხენისძუა თეთრი — ქართული აბორიგენული თეთრყურძნიანი საღვინე ვაზის ჯიში მესხეთიდან.
ბოტანიკური აღწერა
ზრდასრული ფოთოლი საშუალო ზომისაა, მომრგვალო, სამ-ხუთნაკვთიანი, მცირედ დანაკვთული. ფოთლის ქვედა მხარე შეუბუსავია. ყვავილი ორსქესიანია. მტევანი საშუალო ზომისაა, განტოტვილი, ზოგჯერ კონუსური, მეჩხერი. მარცვალი საშუალო ზომისაა, ოვალური, თეთრი, მოყვითალო ელფერით. კანი სქელი და მკვრივი აქვს, ცვილისებრი ფიფქით საშუალოდ დაფარული. რბილობი ხორციანი და წვნიანია, მომჟაო-მოტკბო გემოთი.
ცხენისძუა თეთრი საშუალოზე ძლიერი ზრდისაა. სავეგეტაციო პერიოდი კვირტის გაშლიდან სრულ სიმწიფემდე 160-170 დღეა. სრულ სიმწიფეში ოქტომბრის მეორე ნახევარში შედის. მტევნის წონა 102 გრამია, საჰექტარო მოსავლიანობა კი 5.0-7.0 ტონა. ყურძნის სრული სიმწიფის პერიოდში მისი შაქრიანობა აღწევს 16-18%-ს, ხოლო მჟავიანობა — 9.5-10 გ/ლ-ს.
გამოიყენება სუფრის თეთრი მშრალი ღვინის დასამზადებლად და სხვა ადგილობრივ ჯიშებთან საკუპაჟედ. ჯიში საინტერესოა სელექციური მიზნებისთვის, როგორც გვალვისა და ყინვის მიმართ გამძლე.
ლიტერატურა
კატეგორია:მესხეთის ვაზის ჯიშები კატეგორია:ვაზის თეთრყურძნიანი საღვინე ქართული ჯიშები
ლახამი (მრავალმნიშვნელოვანი)
საკუთარი სახელი  ლახამი შეიძლება აღნიშნავდეს:
1932
ნობელის პრემიის ლაურეატები
*
ირმისებრნი
ირმისებრნი (Cervidae) — მცოხნელი ძუძუმწოვრების ოჯახი წყვილჩლიქოსნების რიგისა. მოზრდილი ცხოველებია, აქვთ გრძელი, წვრილი და ძლიერი ფეხები, მოკლე კუდი, დიდი და მოძრავი ყურები, ხარირემებს (გარდა წყლის ირმისა და მუშკისა) რქები აქვთ, ზოგჯერ ფურიც რქიანია (ჩრდილოეთი ირემი). რქებს ყოველწლიურად იცვლიან. ირმისებრთა 17 გვარში გაერთიანებულია 40-მდე სახეობა. გავრცელებული არიან ევროპაში, აზიაში, ჩრდილოეთ აფრიკაში, ჩრდილოეთ და სამხრეთ ამერიკაში. საქართველოში გვხვდება 2 სახეობა (კეთილშობილი ირემი და შველი). ბინადრობენ ტყეებში, ტყე-ტუნდრასა და ტუნდრაში, გვხვდებიან მთებშიც.
ქმნიან მცირერიცხოვან ჯოგებს (ჩრდილოეთი ირმების ჯოგი მრავალი ათასი სულისაგან შედგება). იკვებებიან ფოთლებით, ყლორტებით, ბალახით, ხავსით, ნეკერით და სხვა. „მყვირალობა“ ზაფხულის ბოლოს ან შემოდგომაზე იწყება. იგებენ 1-2 ნუკრს. 1,5 წლისა სქესობრივად უკვე მომწიფებულია. ირმისებრნს განეკუთვნება 5 ქვეოჯახი: მუნჯაკები, წყლის ირმები, ნამდვილი ირმები, ამერიკული ირმები და მუშკები. სარეწაო და სანადირო ცხოველებია (იყენებენ ხორცს, ტყავს, რქას), მაგრამ მათი რიცხვის მკვეთრად შემცირების გამო ზოგიერთ სახეობაზე ნადირობა ნაწილობრივ ან სრულიად აკრძალულია. ჩრდილოეთი ირემი მოშინაურებულია.
ლიტერატურა
*
ირმის მღიერი
ირმის მღიერი, ირმის ხავსი, იაგელი — ბუჩქისებრი ლიქენები კლადონიას გვარისა. Cladonia rangiferina (ზოგჯერ მხოლოდ ამ სახეობას ეძახიან ირმის მღიერს), Cladonia alpestris, Cladonia sylvatica   და სხვა. გავრცელებულია დიდ ფართობებზე ტუნდრისა და ტყის ზონებში. ჩრდილოეთი ირმის საუკეთესო საკვებია ზამთარში.
ირმის ხავსი, ირმის მღიერის უმართებულო, თუმცა საკმაოდ გავრცელებული სახელწოდება.
ამსაისი
ამსაისი — სოფელი საქართველოში, იმერეთის მხარის ზესტაფონის მუნიციპალიტეტში (შროშის თემი). მდებარეობს მდინარე ძირულის მარჯვენა მხარეს. ზღვის დონიდან 430 მეტრი, ზესტაფონიდან 13 კილომეტრი.
დემოგრაფია
2014 წლის აღწერის მონაცემებით სოფელში ცხოვრობს 64 ადამიანი.
სქოლიო
კატეგორია:ზესტაფონის მუნიციპალიტეტის სოფლები
ბზა
ბზა (Buxus) — ორლებნიან მცენარეთა გვარი ბზისებრთა ოჯახისა. მარადმწვანე დაბალი ხეები ან ბუჩქებია. აქვს მოპირისპირე სქელი ფოთლები და ერთსქესიანი ყვავილები.
შეიცავს 70-მდე სახეობას, რომელიც გავრცელებულია ტროპიკულ და სუბტროპიკულ, ნაწილობრივ ზომიერი ჰავის ზონაში ფილიპინის, კალიმანტანის, მცირე ზონდის, მადაგასკარისა და სოკოტრას კუნძულებზე, აფრიკაში, ჩრდილოეთ და ცენტრალურ ამერიკაში, ვესტ-ინდოეთში, სამხრეთ ევროპასა და მცირე აზიაში. კავკასიაში ბუნებრივად გვხვდება 2 რელიქტური სახეობა: კოლხური ბზა (Buxus colchica) და ჰირკანული ბზა (Buxus hyrcana). საქართველოში მოშენებულია ბზის 4 უცხოური სახეობა: ჩვეულებრივი ანუ მარადმწვანე ბზა (Buxus sempervirens); წვრილფოთოლა ბზა (Buxus microphylla); იაპონური ბზა (Buxus japonica) და ბალეარული ბზა (Buxus balearica).
ბზა მრავლდება კალმით, თესლითა და გადანაწვენით. ზოგჯერ ივითარებს ფესვისა და ძირკვის ამონაყარს. შეკრულ ხეთადგომაში ნაყოფმსხმოიარობას იწყებს 40-60 წლის ასაკში, ეულად მდგომი - 15 წლის ასაკიდან. ცოცხლობს 500-600 წელს, იზრდება ნელა. მისი მაგარი და მძიმე მერქანი გარეგნულად სპილოს ძვალს წააგავს. კარგად პრიალდება. იყენებენ (ძირითადად კოჟრებს) სხვადასხვა ნაკეთობისათვის; კავკასიური ბზის მერქანი ცნობილია "კავკასიური პალმის" ან "პალმის ხის" სახელწოდებით.